CELEX: 52013PC0146
Language: hu
Date: 2013-03-12
Title: Proposal for a A Bizottság COM(2012) 496 javaslatának módosításaAZ EURÓPAI PARLAMENT ÉS A TANÁCS RENDELETE a Közös Stratégiai Kerethez tartozó Európai Regionális Fejlesztési Alapra, Európai Szociális Alapra, Kohéziós Alapra, Európai Mezőgazdasági Vidékfejlesztési Alapra és Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről

|
			
		
		
		52013PC0146
		
			Proposal for a A Bizottság COM(2012) 496 javaslatának módosításaAZ EURÓPAI PARLAMENT ÉS A TANÁCS RENDELETE a Közös Stratégiai Kerethez tartozó Európai Regionális Fejlesztési Alapra, Európai Szociális Alapra, Kohéziós Alapra, Európai Mezőgazdasági Vidékfejlesztési Alapra és Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről /* COM/2013/0146 final - 2011/0276 (COD) */
			
				
		
		
			
			   	2011/0276 (COD)
Proposal for a
A Bizottság COM(2012) 496 javaslatának
módosításaAZ EURÓPAI PARLAMENT ÉS A TANÁCS RENDELETE
a Közös Stratégiai Kerethez tartozó Európai
Regionális Fejlesztési Alapra, Európai Szociális Alapra, Kohéziós Alapra,
Európai Mezőgazdasági Vidékfejlesztési Alapra és Európai Tengerügyi és
Halászati Alapra vonatkozó közös rendelkezések megállapításáról, az Európai
Regionális Fejlesztési Alapra, az Európai Szociális Alapra és a Kohéziós Alapra
vonatkozó általános rendelkezések megállapításáról és az 1083/2006/EK tanácsi
rendelet hatályon kívül helyezéséről
A COM(2012) 496 bizottsági javaslat a
következőképpen módosul:
(1) A javaslat a következő (57a.)
preambulumbekezdéssel egészül ki:
„(57a.) Tekintettel arra, hogy sürgető
prioritást jelent az ifjúsági munkanélküliség kezelése az Unió leginkább
érintett régióiban, létre kell hozni az ifjúsági foglalkoztatási
kezdeményezést, amelyet egyrészt egy külön költségvetési sorról, másrészt az
Európai Szociális Alap által támogatott célzott beruházásként kell
finanszírozni. Az ifjúsági foglalkoztatási kezdeményezés célja a jogosult
régiókban lakó, nem foglalkoztatott, oktatásban és képzésben nem részesülő
fiatalok támogatása. Az ifjúsági foglalkoztatási kezdeményezést a „növekedést
és munkahelyteremtést szolgáló beruházás” cél részeként kell végrehajtani.”
(2) A 18. cikk helyébe a következő
szöveg lép:
„18. cikk 
Eredményességi tartalék
Az egyes KSK-alapoknak és tagállamoknak
allokált források 5 %-a – az európai területi együttműködési
célkitűzés részére, az ifjúsági foglalkoztatási kezdeményezés és az
ETHA-rendelet V. címe részére allokált források kivételével – eredményességi
tartalékot képez, amelyet a 20. cikk rendelkezéseinek megfelelően kell
elosztani.”
(3) A 44. cikk (5) bekezdésében az
első mondat helyébe a következő lép:
„Az (1)–(4) bekezdésekben említett éves
végrehajtási jelentések akkor fogadhatóak el, ha az említett bekezdésekben és
az alapokra vonatkozó szabályokban előírt összes információt
tartalmazzák.”
(4) A 83. cikk helyébe a következő szöveg lép: 
„83. cikk 
A gazdasági, szociális és a területi kohéziót
szolgáló források
(1)                   
A gazdasági, szociális és a területi kohéziót
szolgáló, a 2014–2020 közötti időszakban költségvetési
kötelezettségvállalásra rendelkezésre álló források a III. melléklet szerinti
éves bontásnak megfelelően 2011-es árakon [x] EUR-t tesznek ki, ebből
[x] EUR az ERFA, az ESZA és a KA részére allokált globális forrás, [3 000 000
000] EUR pedig az ifjúsági foglalkoztatási kezdeményezésre allokált forrás. A programozás
és a későbbiekben az Unió költségvetésébe való beillesztés céljából a
gazdasági, szociális és a területi kohéziót szolgáló források összegét évente 2
%-kal kell indexálni.
(2)                   
A Bizottság végrehajtási aktusok formájában
meghatározza az alapok tekintetében a globális forrásoknak – a IIIa.
mellékletben meghatározott feltételeknek és módszertannak megfelelő –
tagállamonkénti bontását, valamint az ifjúsági foglalkoztatási kezdeményezésre
allokált forrás tagállamonkénti éves bontását, valamint a jogosult régiók listáját,
a IIIb. mellékletben meghatározott feltételeknek és módszertannak
megfelelően és az ezen cikk (3) bekezdésének és a 84. cikk (7)
bekezdésének sérelme nélkül. 
(3)                   
A globális források 0,35 %-át a Bizottság
által kezdeményezett technikai segítségnyújtásra kell fordítani.”
(5) A 84. cikk az alábbi bekezdéssel
egészül ki:
„3a. Az ifjúsági foglalkoztatási kezdeményezés
forrásai az ifjúsági foglalkoztatási kezdeményezésre allokált [3 000 000 000]
EUR forrásból, és a kezdeményezésre irányuló legalább [3 000 000 000] EUR
célzott ESZA-beruházásból származnak.”
(6) A 93. cikk (2) bekezdése a
következő második albekezdéssel egészül ki:
„Az első albekezdés nem alkalmazandó az
ifjúsági foglalkoztatási kezdeményezésre.”
(7) A szöveg a következő IIIb.
melléklettel egészül ki:
„IIIb.
MELLÉKLET
A
83. cikkben említett ifjúsági foglalkoztatási kezdeményezésre allokált forrásra
vonatkozó módszertan 
I. Az ifjúsági foglalkoztatási kezdeményezésre
allokált forrás éves bontását a következő lépéseknek megfelelően kell
meghatározni:
1. Meg kell határozni a 15–24 év közötti
fiatal munkanélküliek számát azokban a NUTS 2 szintű régiókban, amelyekben
az ifjúsági munkanélküliségi ráta 2012-ben több mint 25 % volt (a továbbiakban:
jogosult régiók).
2. Az egyes jogosult régiók allokációját a
jogosult régió fiatal munkanélkülijei számának és az összes jogosult régióban
az 1. pontban említett összes fiatal munkanélküli számának hányadosa alapján
kell meghatározni.
3. A tagállamonkénti allokáció az adott
tagállam jogosult régióira allokált források összege. 
II. Az ifjúsági foglalkoztatási
kezdeményezésre allokált forrást nem kell figyelembe venni a IIIa. mellékletben
a globális források elosztásához kapcsolódó maximálási szabályok
alkalmazásakor.”
(10) Az V. mellékletben, a „tematikus
előzetes feltételrendszerre” vonatkozó táblázat a következő sorral
egészül ki:
   || „8.6. A 15–24 év közötti, nem foglalkoztatott, oktatásban és képzésben nem részesülő fiatalok tartós munkaerő-piaci integrációja: Az ifjúságfoglalkoztatási intézkedéscsomag célkitűzéseinek megvalósítását, valamint a[z] [xxx] tanácsi ajánlásnak megfelelően ifjúsági garancia létrehozását szolgáló, átfogó stratégiai keret megléte || –     Létezik az ifjúságfoglalkoztatási intézkedéscsomag célkitűzéseinek megvalósítását, valamint a[z] [xxx] tanácsi ajánlásnak megfelelően ifjúsági garancia létrehozását szolgáló, átfogó stratégiai keret, mely: –        a 15–24 év közötti, nem foglalkoztatott, oktatásban és képzésben nem részesülő fiatalokat érintő eredményekre vonatkozó tényekre épül: - biztosítja az érintett szinteken az ifjúsági garanciára vonatkozó adatok és információk összegyűjtését és elemzését, ami elegendő alapot szolgáltat a célirányos politikák kidolgozásához és a fejlemények nyomon követéséhez, ahol csak lehetséges összehasonlító értékelésekkel –        megnevezi az ifjúsági garancia létrehozásáért és kezeléséért, illetve a partnerségek valamennyi szintet és ágazatot felölelő összehangolásáért felelős közigazgatási szervet, –        bevonja az ifjúsági munkanélküliség kezelésében érintett összes érdekeltet, –        korai beavatkozáson és aktiváláson alapul, –        a munkaerő-piaci integrációt támogató intézkedéseket tartalmaz, ideértve a készségek fejlesztését szolgáló intézkedéseket és a munkaerő-piaccal kapcsolatos intézkedéseket. ”